**Urppaby – pelillistetty vaikuttamiskanava
toisen asteen opiskeilijoille**sanastoa:

**Asemakaavamuutos**: Asemakaavamuutosta haetaan esimerkiksi tilanteessa, jossa maankäytön tarpeet muuttuvat tai kaipaavat päivittämistä.

**Asemakaavoitus**: Asemakaava laaditaan alueiden käytön yksityiskohtaista järjestämistä, rakentamista ja kehittämistä varten. Asemakaavoitus on maankäytön suunnittelua, joka kertoo esimerkiksi, että mihin tarkoitukseen mitäkin aluetta saa käyttää, miten paljon tontille saa rakentaa, miten rakennukset sijoitellaan ja kuinka monta kerrosta rakennuksissa saa olla.

**Asumisohjaaja**: Henkilö, joka tukee ja ohjaa ihmisiä asumisen haasteissa. Tavoitteena asumisohjaajalla on asunnottomuuden ennaltaehkäisy ja asumisen tukeminen.

**Kaavaluonnos**: Asemakaavoituksen aloitusvaiheen jälkeen luodaan kaavaluonnos, jonka lautalunta käsittelee, joka asetetaan myöhemmin asukkaiden nähtäville. Luonnoksesta voi esittää mielipiteitä kaavoittajalle.

**Kaavasuunnittelija**: Henkilö, joka valmistelee ja laatii yleis- ja asemakaavoja. Katso *asemakaavoitus*.

**Lautakunta:** Kunnissa toimiva luottamustoimi, jossa toteuttaa eri toimialojen tehtäviä. Esimerkiksi rakennuslautakunta tai tekninen lautakunta.

**Lähiliikuntapaikka**: Erilaisille käyttäjille suunnattua monipuolinen liikuntapaikka, joka on maksuton.

**Nuorisopalvelut**: Erilaisia palveluja, joita kaupunki tarjoaa nuorille. Esimerkiksi nuorisotalot, ohjaamot ja erilaiset kulttuuritapahtumat.

**Tontti:** Kiinteistö, joka muodostuu rajatusta alueesta**.**

**Työllisyys- ja uraohjaaja**: Henkilö, jonka tehtävänä on tarjota apua ura- ja työllisyysasioissa. Uraohjaajan tavoitteena on tukea asiakkaan koulutusta ja työllistymistä.

**Viestintäkanavat**: Erilaisia tiedotuskanavia, joiden kautta tieto kulkee ihmisten välillä. Esimerkkejä viestintäkanavista ovat sanomalehdet, TV, radio, internet, sosiaalinen media ja podcast.

**Vireilletuloilmoitus:** Kaavoituksen käynnistyessä, tulevasta kaavasta ilmoitetaan muun muassa lehtikuulutuksella ja kirjeitse.